Oikeusministeriö

oikeusministerio@om.fi

# ARVIOMUISTIO OSAKEYHTIÖLAIN MUUTOSTARPEESTA

Keskuskauppakamari antoi 18.8.2016 lausunnon oikeusministeriölle osakeyhtiölain muutostarpeesta laaditusta arviomuistiosta. Täydennämme lausuntoamme seuraavasti.

Asiantuntijapiireissä on alkusyksyn 2016 aikana keskusteltu siitä, olisiko Suomessa tarvetta ja mahdollisuutta säätää yritysvelkojen järjestelyä koskevia säännöksiä insolvenssisääntelyn ulkopuolella. Yrityssaneerauksen ongelmana voi joissakin tapauksissa olla se, että velkasopimusten ehtojen perusteella se eräännyttää yrityksen velkoja, mikä voi vaarantaa yritystoiminnan jatkumisen.

Englannin oikeusjärjestelmän tuntema Scheme of Arrangement -menettely on osoittautunut onnistuneeksi keinoksi joissakin tapauksissa järjestellä yritysvelkoja insolvenssimenettelyn ulkopuolella. Keskuskauppakamari katsoo, että vastaavan sääntelyn käyttökelpoisuutta Suomessa tulisi tarkastella osakeyhtiölain uudistushankkeen yhteydessä.

KESKUSKAUPPAKAMARI

Leena Linnainmaa

varatoimitusjohtaja